CELEX: 62016FN0042
Language: hr
Date: 2016-08-12 00:00:00
Title: Predmet F-42/16: Tužba podnesena 12. kolovoza 2016. – ZZ protiv EIB-a

10.10.2016   
            
            
               HR
            
            
               Službeni list Europske unije
            
            
               C 371/30
            
         Tužba podnesena 12. kolovoza 2016. – ZZ protiv EIB-a
   (Predmet F-42/16)
   (2016/C 371/33)
   Jezik postupka: francuski
   
      Stranke
   
   
      Tužitelj: ZZ (zastupnik: N. Lhoëst, odvjetnik)
   
      Tuženik: Europska investicijska banka
   
      Predmet i opis spora
   
   Poništenje odštetnog zahtjeva koji je tužitelj podnio radi naknade štete koju smatra da je pretrpio počevši od studenoga 2013.
   
      Tužbeni zahtjev tužitelja
   
   
               1.
            
            
               Naložiti EIB-u da tužitelju isplati iznos koji je jednak osmostrukom iznosu njegove godišnje plaće na temelju članka 33.a Pravilnika o osoblju i članka 9.1.1 Administrativnih odredbi koje se primjenjuju na osoblje;
            
         
               2.
            
            
               Poništiti odluku EIB-a od 4. lipnja 2015. kojom se zatvara tužiteljev račun u dobrovoljnom dopunskom mirovinskom fondu s učinkom od 28. veljače 2015. i naložiti EIB-u da tužitelju plati:
               
                           —
                        
                        
                           iznos jednak isplatama koje bi EIB nastavio plaćati na tužiteljev račun u dobrovoljnom dopunskom mirovinskom fondu (3 % tužiteljeve godišnje plaće) da EIB nije zatvorio njegov račun, i to od 28. veljače 2015. do dana stvarnog ponovnog otvaranja navedena tužiteljeva računa;
                        
                     
                           —
                        
                        
                           Kamate koje bi na temelju kapitala na tužiteljevu računu u dobrovoljnom dopunskom mirovinskom fondu nastale da njegov navedeni račun nije bio zatvoren 28. veljače 2015. i da su EIB i tužitelj mogli nastaviti sa svojim uplatama u iznosu od 3 % tužiteljeve godišnje plaće, i to do dana stvarnog ponovnog otvaranja navedena tužiteljeva računa,
                        
                     
         
               3.
            
            
               Naložiti EIB-u plaćanje odštete u iznosu koji je ex aequo et bono procijenjen na 15 000 eura na ime naknade pretrpljene neimovinske štete;
            
         
               4.
            
            
               Naložiti EIB-u snošenje troškova.